|  |  |
| --- | --- |
| STUPEŇ  DOKUMENTÁCIE | PROJEKT PRE REALIZÁCIU STAVBY |
| NÁZOV A MIESTO STAVBY  INVESTOR | KLÚ MV SR ARCO – PRÍSTAVBA JEDÁLNE  TRENČIANSKE TEPLICE, ul. 17. novembra 6,  p. č. 834, 837, 838, 839  Kúpeľno-liečebný ústav Ministerstva vnútra SR ARCO,  ul. 17. novembra 6, 914 51 Trenčianske Teplice |
| PREVÁDZKOVÝ SÚBOR  PROFESNÁ ČASŤ | B – Súhrnná technická správa  B7 – Protipožiarna bezpečnosť stavby |
| NÁZOV ZVÄZKU | Technická správa PBS |

|  |  |  |  |  |  |
| --- | --- | --- | --- | --- | --- |
| SPRACOVATELIA DOKUMENTÁCIE ZVÄZKU | | | | | |
| FUNKCIA | | MENO | | PODPIS | |
| ZODP. PROJEKTANT | | Ing. arch. Milan Rožník | |  | |
| ŠPECIALISTA PO | | Ing. Eleonóra Tomaníková  Ing. Miroslav Tomaník | |  | |
| ZÁKAZKOVÉ ČÍSLO  PO-042-21 | | VYHOTOVENIE | | DÁTUM | 30.08.2021 |
| POČET STRÁN | 8 |
| Stupeň PD  RP | Kód objektu  B7 | Kód profesie  PBS | Orientačné číslo  RP01 | Číslo revízie  00 | Stav  A |

**Situovanie stavby**

Stavba „KLÚ MV SR ARCO, Prístavba jedálne“ sa nachádza v jestvujúcom KLÚ MV SR ARCO na ulici 17. novembra č. 6 v Trenčianskych Tepliciach.

**Dispozičné riešenie**

K dispozičným zmenám dochádza v časti jedálne, v ktorej sú pôvodné priestory rozšírené o prístavbu jedálne s plochou 59,24 m2.

**Materiálno konštrukčné riešenie**

Nosný systém stavby je vytvorený tradičným spôsobom z tehál a tvárnic, v časti prístavby je aj z oceľových prvkov. Steny a priečky sú taktiež tradične murované z tehál a tvárnic. Nosnú stropnú a strešnú konštrukciu tvoria železobetónové dosky. Podhľady sú zo sadrokartónových konštrukcií. Podlahy v priestoroch jedální sú nehorľavé - keramická dlažba. Okná sú plastové, vnútorné dvere sú drevené, navrhovaná zasklená stena je hliníková.

**Požiadavky na protipožiarnu bezpečnosť**

Stavba bola projektovaná júni 1991. Pri posudzovaní protipožiarnej bezpečnosti je postupované v súlade s vyhl. MV SR č. 94/2004 Z. z. v znení neskorších predpisov, § 98, ods. 2 a následne v súlade s STN 73 080234.

* v zmysle STN 73 0802, čl. 3.1.6 výška stavby h = 15,4 m,
* v zmysle STN 73 0802, čl. 5.2.3 stavebné konštrukcie stavby sú nehorľavé,
* v zmysle STN 73 0802, čl. 7.1.3.2 požiarna odolnosť požiarne deliacich konštrukcií chránenej únikovej cesty sa určí podľa stupňa požiarnej bezpečnosti priľahlých požiarnych úsekov z tabuľky 12 STN 73 0802. Požiarne deliace konštrukcie (požiarne steny, požiarne stropy a obvodové steny) chránenej únikovej cesty musia byť vždy z nehorľavých látok,
* susedné jestvujúce požiarne úseky výťahových šácht sú podľa pôvodného riešenia PBS, ktoré vypracoval Vojenský projektový ústav Bratislava v júni 1991, zaradené do III. stupňa požiarnej bezpečnosti. Stupeň požiarnej bezpečnosti bol prevzatý z dôvodu určenia požadovanej požiarnej odolnosti stavebných konštrukcií a ich najvyššieho stupňa horľavosti,
* podľa vyššie uvedeného riešenia PBS boli pôvodné priestory jedálne označené PÚ N 1.2. S ohľadom na túto skutočnosť je v ďalšom riešení PBS tento požiarny úsek definovaný N1.2.

**Obsadenie stavby osobami**

Obsadenie priestorov osobami je stanovené v súlade s STN 92 0241, tabuľka 1:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Údaje z projektu | | | Údaje z tabuľky 1 | | | | | Poznámky |
| Číslo a názov miestnosti | Plocha v m2 | Počet osôb | | Položka číslo | Plocha  na 1 osobu  v m2 | Súčiniteľ 1) | Normový  počet osôb |
| 101 jedáleň s časťou pre ... | 60,72 | 26 | | 7.1.1 | 1,4 | 1,2 | 33 (31) | 2), 3) |
| 102 jedáleň - vstupná časť | 41,43 | 16 | | 7.1.1 | 1,4 | 1,2 | 22 (19) | 2), 3) |
| 103 jedáleň - prístavba | 59,24 | 24 | | 7.1.1 | 1,4 | 1,2 | 32 (29) | 2), 3) |
| 104 výdaj jedál |  | 2 | | 7.1.3 |  | 1,3 | 3 |  |

|  |
| --- |
| 1. Súčiniteľ, ktorým sa násobí počet osôb určený projektom. 2. V zmysle poznámky 35) v tabuľke 1 STN 92 0241/Z1 použije sa vyššia z hodnôt. 3. V zmysle poznámky 34) v tabuľke 1 STN 92 0241/Z1 započítavajú sa iba plochy určené pre stolové zariadenia a sedadlá. V priestore č. 101 je plocha pre stolové zariadenia 45,54 m2, v priestore č. 102 je plocha pre stolové zariadenia 31,07 m2 a v priestore č. 103 je plocha pre stolové zariadenia 44,43 m2. |

|  |
| --- |
| **Požiarny úsek N 1.2.** |

Tvoria ho priestory uvedené na výpočtovom liste č. 2 – vstupné údaje.

**Výpočet požiarneho rizika**

Požiarne riziko je stanovené v zmysle STN 73 0802, čl. 4.2 na výpočtovom liste č. 2. Výpočtové požiarne zaťaženie pv = 11,439 kg.m-2, súčiniteľ a = 0,920, súčiniteľ b = 0,500, súčiniteľ c = 1,000.

**Stanovenie stupňa požiarnej bezpečnosti**

Stupeň požiarnej bezpečnosti je stanovený v zmysle STN 73 0802, čl. 5.2 na výpočtovom liste č. 3. Požiarny úsek N 1.2. je zaradený do II. stupňa požiarnej bezpečnosti.

**Veľkosť požiarneho úseku**

Veľkosť požiarneho úseku je stanovená v zmysle STN 73 0802, čl. 5.3.2 na výpočtovom liste č. 2. Najväčšia dovolená dĺžka a šírka požiarneho úseku je 102,76 m x 64,81 m. Skutočná dĺžka a šírka 23,3 m x 9,5 m vyhovuje tejto požiadavke. Najväčší dovolený počet podlaží je 10, skutočný počet, jedno podlažie, vyhovuje tejto požiadavke.

**Stavebné konštrukcie**

Požiarna odolnosť stavebných konštrukcií a najvyšší stupeň horľavosti použitých hmôt je stanovený v zmysle STN 73 0802, čl. 6.1.1 na výpočtovom liste č. 3.

|  |  |
| --- | --- |
| Stavebné konštrukcie | Požiarna odolnosť stavebných konštrukcií v minútach a najvyšší dovolený stupeň horľavosti použitých hmôt |
| Požiarne steny a stropy  v nadzemnom podlaží  (tehla, tvárnica, ž. b. doska) | 30 + |
| Požiarne uzávery otvorov  v nadzemnom podlaží | 15 C2...  Pozri časť „Výpis požiarnych uzáverov“ |
| Obvodové steny zabezpečujúce stabilitu objektu  v nadzemnom podlaží  (tehla, tvárnica) | 30 |
| Nosné konštrukcie vo vnútri PÚ  v nadzemnom podlaží  (tehla, tvárnica, ž. b. prvky, oceľové prvky) | 30 1) |
| Nenosné konštrukcie vo vnútri PÚ  (tehla, tvárnica) | -- |

|  |  |
| --- | --- |
| Stavebné konštrukcie | Požiarna odolnosť stavebných konštrukcií v minútach a najvyšší dovolený stupeň horľavosti použitých hmôt |
| Ohraničujúce konštrukcie výťahovej šachty  (tehla, tvárnica) | 30 B |
| Požiarne uzávery otvorov  v ohraničujúcich konštrukciách výťahovej šachty | 15 B... 2)  Pozri časť „Výpis požiarnych uzáverov“ |
| * V zmysle STN 73 0802, čl. 6.1.3 konštrukcie, ktorých hodnoty sú označené krížikom (+) musia byť vyhotovené z nehorľavých látok, ak sú to požiarne deliace konštrukcie chránenej únikovej cesty vrátane konštrukcií zabezpečujúcich stabilitu týchto požiarne deliacich konštrukcií. V pôdoryse PBS je táto požiadavka definovaná položkou D1.  1. V prípade, že nosné oceľové prvky nemajú definovanú skutočnú požiarnu odolnosť, resp. táto požiarna odolnosť je nižšia ako požadovaná, je nutné vykonať jedno z nasledovných opatrení:  * nosné oceľové prvky opatriť reagujúcim náterom zvyšujúcim požiarnu odolnosť najmenej na 30 minút, alebo * nosné oceľové prvky obložiť protipožiarnymi sadrokartónovými konštrukciami s požiarnou odolnosťou najmenej 30 minút. Obklad je nutné realizovať v zmysle systémových listov subjektov, ktoré daný sadrokartón vyrábajú.  1. V prípade, že sa nad požiarnym uzáverom výťahovej šachty nachádza ďalší vstup do šachty, resp. do strojovne výťahu, požiadavka na požadovanú požiarnu odolnosť a druh konštrukčného prvku sa týka aj tohto ďalšieho uzáveru. | |

Jestvujúce stavebné konštrukcie majú požiarnu odolnosť stanovenú v súlade s STN 73 0821

|  |  |  |
| --- | --- | --- |
| Názov stavebnej konštrukcie | Tabuľka č. | Skutočná požiarna odolnosť  v minútach |
| Steny (obvodové a vnútorné) z tehál, tvárnic | 1A | 120 |
| Železobetónové stropné dosky | 4A | 90 |

Všetky jestvujúce stavebné konštrukcie sú v zmysle STN 73 0823, čl. 1 zatriedené do stupňa horľavosti A – nehorľavé.

**Únikové cesty**

**- posúdenie vo východoch z PÚ**

Z PÚ N 1.2. vedie jedna nechránená úniková cesta cez CHÚC „A“ na voľné priestranstvo.

Dĺžka únikovej cesty

Medzná dĺžka únikovej cesty je stanovená v zmysle STN 73 0802, čl. 7.2.2.1 výpočtovom liste č. 3. Medzná dĺžka únikovej cesty je 24,0 m. Skutočná dĺžka únikovej cesty je 10,1 m, čo vyhovuje tejto požiadavke.

Šírka únikovej cesty

Výpočet šírky únikovej cesty je vykonaný v zmysle STN 73 0802, čl. 7.2.3.3 na výpočtovom liste č. 4. Najmenší počet únikových pruhov je 1,5. Skutočný počet 1,5 únikových pruhov vyhovuje tejto požiadavke.

**Prestupy**

* v zmysle STN 73 0802, čl. 6.2.6.1 prestupy rozvodov a inštalácií požiarnymi deliacimi konštrukciami musia byť utesnené. Látky použité na utesnenie môžu mať stupeň horľavosti najviac C1 (podľa STN 73 0862); tesniace konštrukcie musia mať požiarnu odolnosť zhodnú s požiarnou odolnosťou konštrukcie, ktorou prestupujú,
* v zmysle STN 73 0802, čl. 6.2.6.1 prestupy vzduchotechnických zariadení (VZT zariadení) musia vyhovovať STN 73 0872:
* v zmysle STN 73 0872, čl. 6 v mieste prestupu VZT zariadenia požiarne deliacou konštrukciou musí byť osadená požiarna klapka, okrem prípadov, kedy:

1. prierez potrubia je menší ako 0,04 m2; ak požiarne deliacou konštrukciou prestupuje viac takýchto potrubí, musí byť ich vzájomná vzdialenosť väčšia ako 0,5 m (merané medzi vonkajších lícom potrubia);
2. potrubie v posudzovanom požiarnom úseku je v celej dĺžke chránené a je chránené aj v mieste prestupu požiarne deliacou konštrukciou, pokiaľ túto ochranu neposkytuje samotná požiarne deliaca konštrukcia.

* v zmysle STN 73 0872, čl. 23 najnižšie hodnoty požiarnej odolnosti a najvyšší stupeň horľavosti požiarnych klapiek a chráneného VZT potrubia sú uvedené v nasledujúcej tabuľke:

|  |  |  |
| --- | --- | --- |
| Požiarny úsek | Stupeň požiarnej bezpečnosti | Požiarna odolnosť a stupeň horľavosti požiarnych klapiek 1) , 2) a chráneného potrubia 3) v minútach |
| N 1.2. | II | 15 A |
| 1. V zmysle STN 73 0872, čl. 18 požiarna klapka je požiarny uzáver typu EI. 2. V zmysle STN 73 0872, čl. 20 sa požiarna klapka musí uzatvárať samočinne. 3. V zmysle STN 73 0872, čl. 23 na izolačné vrstvy možno použiť aj materiály stupňa horľavosti B. | | |

**Dvere na únikových cestách**

V zmysle STN 73 0802, čl. 7.3.1.1 dvere, ktorými prechádza úniková cesta sa musia otvárať v smere úniku, s výnimkou dverí z miestnosti alebo funkčne ucelenej skupiny miestností, pri ktorých úniková cesta začína v zmysle čl. 7.2.2.2.

Dvere, ktorými prechádza úniková cesta, musia byť otvárateľné otáčaním krídiel v postranných závesoch alebo čapoch.

**Osvetlenie únikových ciest**

V zmysle STN 73 0802, čl. 7.3.3.1 stavba nemusí byť vybavená núdzovým osvetlením.

**Označovanie únikových ciest**

V zmysle STN 73 0802, čl. 7.3.4.1 ak východ zo stavby na voľné priestranstvo nie je priamo viditeľný, musí byť smer úniku vyznačený na všetkých únikových cestách.

**Zariadenie domáceho rozhlasu**

V zmysle STN 73 0802, čl. 7.3.5.1 stavba nemusí byť vybavená zariadením domáceho rozhlasu.

**Odstupové vzdialenosti**

Určenie odstupových vzdialeností je vykonané v zmysle STN 73 0802, čl. 8.4 na výpočtovom liste č. 5.

1. Od PU N 1.2. – strana 1, priestor č. 101

Požadovaná odstupová vzdialenosť je 1,4 m.

2. Od PU N 1.2. – strana 1, priestor č. 103

Požadovaná odstupová vzdialenosť je 3,8 m.

V požiarne nebezpečnom priestore sa nachádza obvodová stena susedného požiarneho úseku. V zmysle STN 73 0802, čl. 6.2.4.2 a čl. 8.2.2 musí táto obvodová stena spĺňať požiadavku na požiarnu odolnosť a horľavosť najmenej 30 a musí byť nehorľavá (pôdoryse PBS označené položkou D1).

3. Od PU N 1.2. – strana 2

Požadovaná odstupová vzdialenosť je 2,0 m.

**Vykurovanie**

V zmysle STN 73 0802, čl. 9.2.1 inštalácia tepelných spotrebičov sa vykonáva podľa vyhl. MV SR č. 401/2007 Z. z.

Stavba je vykurovaná teplovodným vykurovaním z plynovej kotolne, ktorá sa nachádza mimo posudzovanú stavbu. Technické podmienky a požiadavky na protipožiarnu bezpečnosť pri inštalácií a prevádzkovaní palivového spotrebiča, elektrotepelného spotrebiča a zariadenia ústredného vykurovania a pri výstavbe a používaní komína a dymovodu a o lehotách ich čistenia a vykonávania kontrol vyplývajú z vyhl. MV SR č. 401/2007 Z. z.

**Príjazdy a prístupy**

Prístupová komunikácia je jestvujúca a vyhovuje požiadavkám STN 73 0802, čl. 10.2.1.

**Nástupná plocha**

Nástupná plocha je jestvujúca a vyhovuje požiadavkám STN 73 0802, čl. 10.2.3.

**Zásahové cesty**

* v zmysle STN 73 0802, čl. 10.2.4.2.1 vnútorné zásahové cesty nemusia byť zriadené,
* v zmysle STN 73 0802, čl. 10.2.4.3.2 vonkajšie zásahové cesty nemusia byť zriadené, nakoľko prístup na strechu stavby je z vnútorného priestoru objektu.

**Zabezpečenie stavby vodou na hasenie požiarov**

Potreba vody na hasenie požiarov je určená v zmysle vyhl. MV SR č. 699/2004 Z. z., § 6, ods. 1. Množstvo vody na hasenie požiarov v stavbe Q = 12,0 l.s-1.

|  |  |  |  |
| --- | --- | --- | --- |
| Pol. | Druh stavby a skutočná pôdorysná plocha požiarneho úseku S (m2) | Potrubie  DN  (mm) | Odber Q (l.s-1) pre v = 1,5 m.s-1  (rýchlosť pre účely riešenia požiarnej bezpečnosti) |
| 2 | nevýrobná stavba s plochou do 1 000 m2 | 100 | 12,0 |

* v zmysle vyhl. MV SR č. 699/2004 Z. z., § 8 a STN 92 0400, čl. 4 odberné miesta tvoria jestvujúce požiarne hydranty,
* v zmysle vyhl. MV SR č. 699/2004 Z. z., § 10, ods. 2 sa hadicové zariadenie nenavrhuje do PÚ N 1.2., nakoľko súčin priemerného požiarneho zaťaženia a plochy požiarneho úseku je 4 373,9.

Požiadavky na zabezpečenie stavby vodou na hasenie požiarov

Vlastnosti, podmienky prevádzkovania a zabezpečenia pravidelnej kontroly požiarnych vodovodov a zdrojov vody na hasenie požiarov vyplývajú z vyhl. MV SR č. 699/2004 Z. z.

**Zariadenie elektrickej požiarnej signalizácie (EPS)**

V zmysle STN 73 0802, čl. 10.4.1 a následne vyhl. MV SR č. 726/2002 Z. z. sa zariadenie EPS do stavby nemusí navrhnúť.

**Návrh počtu a druhu prenosných hasiacich prístrojov (PHP)**

Návrh počtu a druhu PHP je vykonaný v zmysle STN 92 0202-1 na výpočtovom liste č. 4.

|  |  |  |  |  |
| --- | --- | --- | --- | --- |
| Druh PHP | Množstvo  náplne | Počet  kusov | Číslo a názov miestnosti | Poznámka |
| práškový | 6 kg | 1 | 101 jedáleň s časťou pre zamestnancov |  |
| práškový | 6 kg | 1 | 102 jedáleň - vstupná časť |  |

Požiadavky na prenosné hasiace prístroje

Vlastnosti prenosných hasiacich prístrojov a podmienky ich prevádzkovania a zabezpečovania pravidelnej kontroly vyplývajú z vyhl. MV SR č. 719/2002 Z. z.

* § 18, ods. 4 inštalovaním PHP sa rozumie jeho umiestnenie na stanovište PHP,
* § 18, ods. 6 stanovište PHP je miesto na PHP, ktoré je označené značkou ochrany pred požiarmi pre hasiaci prístroj podľa Nariadenia vlády SR č. 387/2006 Z. z.,
* § 18, ods. 8 stanovište PHP musí byť viditeľné a trvale prístupné,
* § 18, ods. 11 PHP sa na stanovišti PHP umiestňuje spravidla na zvislej stavebnej konštrukcií alebo na podlahe. Rukoväť PHP môže byť vo výške najviac 1,5 m nad podlahou.

**Výpis požiarnych uzáverov**

|  |  |  |
| --- | --- | --- |
| Druh uzáveru | Osadiť medzi priestory | Poznámka |
| EI 15/D3 - C, NVU | 101 jedáleň s časťou pre ... - jestvujúca chodba | 2), 3), 4), 6), 8), 9) |
| EI 15/D3 - C, NVU | 102 jedáleň-vstupná časť - jestvujúca chodba jestvujúci uzáver | 1), 2), 3), 4), 5), 6), 8), 9) |
| EI 15/D3 - C | 104 výdaj jedál - jestvujúca chodba jestvujúci uzáver | 2), 3), 4), 7) |
| EW 15/D1 - C a) | 104 výdaj jedál - jestvujúca výťahová šachta jestvujúci uzáver | 2), 3), 4), 7) |
| EW 15/D1 - C a) | 104 výdaj jedál - jestvujúca výťahová šachta jestvujúci uzáver | 2), 3), 4), 7) |
| 1. V prípade, že sa nad požiarnym uzáverom výťahovej šachty nachádza ďalší vstup do šachty, resp. do strojovne výťahu, požiadavka na požadovanú požiarnu odolnosť a druh konštrukčného prvku sa týka aj tohto ďalšieho uzáveru. 2. V zmysle vyhl. MV SR č. 478/2008 Z. z. § 4 ods. 7 dverové krídla otočných dverí požiarne odolných s dvomi krídlami musia byť vyhotovené s aktívnym krídlom (STN EN 1158) a s neaktívnym krídlom (STN EN 1158). 3. V zmysle vyhl. MV SR č. 478/2008 Z. z.§ 5 ods. 1, písm. a) na požiarnom uzávere musí byť inštalované zatváracie zariadenie. 4. V zmysle vyhl. MV SR č. 478/2008 Z. z. § 5 ods.3 zatváracie zariadenie musí uzavrieť pohyblivú konštrukciu požiarneho uzáveru automaticky po každom otvorení alebo bezprostredne po vzniku požiaru do úplne uzatvorenej polohy. 5. V zmysle vyhl. MV SR č. 478/2008 Z. z. § 5 ods. 4 zatváracie zariadenie bez možnosti regulácie sily zatvárajúcej krídlo dverí požiarne odolných nemôže byť inštalované na dverách vedúcich do chránených únikových ciest. 6. V zmysle vyhl. MV SR č. 478/2008 Z. z. § 5 ods. 6 otočné dvere s dvomi krídlami požiarne odolné musia mať zabezpečené poradie zatvárania krídiel koordinátorom, ktorý ako prvé zatvorí neaktívne krídlo dverí. 7. V zmysle vyhl. MV SR č. 478/2008 Z. z. § 6 ods. 1 bezpečnostný mechanizmus (núdzový východový uzáver) dverí požiarne odolných musí byť vyhotovený a inštalovaný na strane úniku tak, aby | | |

|  |
| --- |
| 1. po uvedení do činnosti sa automaticky vrátil do zaistenej polohy a bol pripravený na opakované použitie, 2. umožňoval odblokovanie a ľahké ručné otvorenie pohyblivej konštrukcie dverí. 3. V zmysle vyhl. MV SR č. 478/2008 Z. z. § 6 ods. 1 na požiarnom uzávere nemusí byť inštalovaný bezpečnostný mechanizmus, nakoľko sa cez tieto dvere nepredpokladá únik osôb. 4. V zmysle vyhl. MV SR č. 478/2008 Z. z. § 6 ods. 2 ak majú dvere požiarne odolné vstupný uzáver na ovládanie dverí, jeho činnosť nesmie ovplyvniť použiteľnosť núdzového východového uzáveru. 5. V zmysle vyhl. MV SR č. 478/2008 Z. z. § 7 ods. 2 ak pohyblivá konštrukcia dverí požiarne odolných uzatvára na únikovej ceste trvalý otvor v požiarne deliacej konštrukcii, ktorý je únikovým východom, miesto úniku musí byť označené značkou pre núdzový východ podľa Nariadenia vlády č. 387/2006 Z. z. v znení Nariadenia vlády SR č. 104/2015 Z. z. a môže byť označené nápisom ÚNIKOVÝ VÝCHOD alebo kombináciou nápisov ÚNIKOVÝ VÝCHOD, EXIT. |

Poznámka:

* v predchádzajúcom „Výpise...“ nie sú uvedené požiadavky na prípadné požiarne uzávery VZT zariadenia. Požiadavky na tieto uzávery sú uvedené v časti „Prestupy“, str. č. 4, 5,
* v pôdoryse PBS sú uvedené takto definované požiarne odolnosti a druh konštrukčného prvku požiarnych uzáverov

|  |  |  |
| --- | --- | --- |
| Podlažie | Požiarna odolnosť požiarnych uzáverov a stupeň ich horľavosti stanovený  podľa STN 73 0802, čl. 6.1.1 | Druh konštrukčného prvku,  požiarna odolnosť stanovený podľa  vyhl. MV SR č. 478/2008 |
| nadzemné | 15 A, resp. B - C  15 A, resp. B - C | EI 15/D1 - C  EW 15/D1 - C |

Požiadavky na požiarne uzávery

Vlastnosti, konkrétne podmienky prevádzkovania a zabezpečenia pravidelnej kontroly požiarneho uzáveru vyplývajú z vyhl. MV SR č. 478/2008 Z. z.

* § 7 ods. 1 požiarny uzáver musí byť označený značkou zhody a sprievodnými údajmi podľa § 4 ods. 1 písm. a) vyhl. Ministerstva výstavby a regionálneho rozvoja SR č. 158/2004 Z. z. v znení neskorších predpisov,
* § 7 ods. 2 ak pohyblivá konštrukcia dverí požiarne odolných uzatvára na únikovej ceste trvalý otvor v požiarne deliacej konštrukcii, ktorý je únikovým východom, miesto úniku musí byť označené značkou pre núdzový východ podľa nariadenia vlády č. 387/2006 Z. z. v znení nariadenia vlády SR č. 104/2015 Z. z., a môže byť označené nápisom ÚNIKOVÝ VÝCHOD, resp. ÚNIKOVÝ VÝCHOD, EXIT,
* § 7 ods. 3 označenie miesta úniku značkou podľa ods. 2 sa môže umiestniť na dvere na strane predpokladaného smeru úniku osôb alebo na požiarne deliacu konštrukciu v tesnej blízkosti dverí; to sa vzťahuje aj na označenie miesta úniku nápisom alebo kombináciou nápisov,
* § 7 ods. 4 nápis ÚNIKOVÝ VÝCHOD, resp. ÚNIKOVÝ VÝCHOD, EXIT podľa ods. 2 musí byť vyhotovený z písmen bielej farby, ktoré sú umiestnené na zelenom pozadí, pričom písmená môžu byť z fosforeskujúceho materiálu. Výška písmen musí byť najmenej 50 mm,
* § 7 ods. 5 miesto inštalácie dverí požiarne odolných musí byť označené nápisom POŽIARNE DVERE alebo kombináciou nápisov POŽIARNE DVERE, FIRE DOOR,
* § 7 ods. 6 hore uvedené nápisy musia byť ťažko odstrániteľné, čitateľné a viditeľné voľným okom,
* § 7 ods. 8 označenie miesta inštalácie požiarneho uzáveru v ods. 5 musí byť umiestnené na požiarnom uzávere alebo v jeho tesnej blízkosti požiarneho uzáveru na požiarne deliacej konštrukcii, v ktorej je požiarny uzáver inštalovaný,
* § 7 ods. 9 nápis označujúci miesto inštalácie požiarneho uzáveru uvedeného v ods. 5 musí mať písmená s výškou najmenej 30 mm.